Vytautas Kugevičius

Vytautas Kugevičius (g. 1930 m. spalio 27 d. Šiauliuose) – Lietuvos architektas, muzikas.

 Biografija 
1950 m. baigė Joniškio gimnaziją. 1955 m. baigė architektūrą Kauno politechnikos institute, 1961 m. – chorvedybą Lietuvos konservatorijoje.

1955–1961 m. Kauno miesto architektūros skyriaus architektas, 1965–1985 m. Kauno paminklų apsaugos inspekcijos vyr. architektas, viršininkas, 1986–1993 m. Kauno paminklų restauravimo instituto projektų architektas, vyr. architektas. 1963–1985 m. dar ir Kauno J. Gruodžio aukštesniosios muzikos mokyklos dirigentas dėstytojas, koncertmeisteris. Nuo 1988 m. dėsto Vilniaus dailės akademijos Kauno dailės institute; nuo 1995 m. docentas.

 Kūryba 
Parengė restauravimo projektų:
 Pastato Kaune Daugirdų g. 4 (1997 m.), M. Daukšos g. 52 (ir architektūriniai tyrimai), su kitais architektais, 1998 m.
 Raudondvario dvaro oficinos, 1992 m.

Suprojektavo Jiezno, 1968 m., Kalvarijos ir Marijampolės, abu 1970 m., skverus.

 Bibliografija 
 300 kultūros paminklų, su kitais, 1980 m.

 Šaltiniai 

Kategorija:Lietuvos architektai
Kategorija:Lietuvos restauratoriai
Kategorija:Lietuvos koncertmeisteriai